cyanic-selkie/wikianc huggingface dataset:
Քրիստինա Միլիան
Գործունեություն
Միլիանն իր առաջին պրոֆեսիոնալ երաժշտական ելույթը կատարել է ռեփեր Ջեֆրի Աթքինսի Rule 3:36 (2000) երկրորդ ստուդիական ալբոմում՝ «Between Me and You" երգում ։ Երգը թողարկվել է 2000 թվականին որպես ալբոմի գլխավոր սինգլ՝ հասնելով Billboard Hot 100-ի 11-րդ հորիզոնական և եղել է Մեծ Բրիտանիայի Singles Chart-ի լավագույն 30-ում ։ Միլիանը Ջենիֆեր Լոպեսի J.Lo ամբոմի «Play» երգի համահեղինակն է, ինչպես նաև եղել է նրա բեք վոկալիստը, եղել է «Same Ol» երգի համահեղինակը ։ Միլիանի համագործակցությունը Ja Rule-ի հետ հանգեցրել է Def Soul Records-ի հետ պայմանագրի կնքմանը։ Նա մեկնել է Շվեդիա և ձայնագրել իր համանուն դեբյուտային ալբոմը։ Ալբոմը թողարկվել է 2001 թվականի հոկտեմբերի 9-ին Մեծ Բրիտանիայում ՝ հասնելով 23 հորիզոնական և վաճառելով ընդհանուր 101.986 օրինակ ։ Ձայնասկավառակը միջազգային առումով Նիդեռլանդներում 36-րդ տեղում էր, 98-րդը՝ Շվեդիայում ։ ԱՄՆ-ում ալբոմի թողարկումը հետաձգվել է սեպտեմբերի 11-ի ահաբեկչության պատճառով, որոնք տեղի են ունեցել դրա թողարկման օրվանից ընդամենը երկու շաբաթ առաջ։
Չնայած որ Միլիանը առավել հայտնի է երգչուհու իր կարիերայով, նա ի սկզբանե ցանկացել է դերասանուհի դառնալ ։ Հարցին, թե նախընտրում է երգել թե դերասան լինել, Միլիան ասել է, որ «երկուսն էլ իմ կիրքն են։ Բայց անկեղծ ասած՝ եթե ես ընտրեի, հավանաբար դա կլինի իմ երաժշտությունը։ Ես սիրում եմ գրել։ Ես սիրում եմ լսել» ։ Միլիանը նաև հայտարարել է, որ սիրում է «բեմում ելույթ ունենալ... ամենից առաջ։ Դա իմ ամենասիրելին է» ։
Ռիաշան դաս Նևիս
Պատմություն
Քաղաքը հիմնադրվել է 1962 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1962 թվականին հիմնադրված բնակավայրեր
Հոֆենհայմ (ֆուտբոլային ակումբ)
Հոֆենհայմ (TSG 1899 Hoffenheim), գերմանական ֆուտբոլային ակումբ, հիմնադրվել է 1899 թվականին և ներկայացրել է նախկին Հոֆենհայմ գյուղը (բնակչությունը՝ 3000 մարդ), որը հիմա Բադեն-Վյուրթեմբերգ երկրամասի Զինսհայմ քաղաքի թաղամասերից է։ Թիմը ներկայումս հանդես է գալիս Բունդեսլիգայում՝ Գերմանիայի բարձրագույն դիվիզիոնում։
Պատմություն
«Հոֆենհայմ 1899» ֆուտբոլային ակումբը հիմնադրվել է 1899 թվականի հուլիսի 1-ին որպես մարզական ընկերություն, որն ներառում էր մի քանի սպորտաձևեր՝ մարմնամարզություն, վոլեյբոլ, ըմբշամարտ և այլն։ Ֆուտբոլը նույնպես ներկայացված էր այդ ընկերությունում, բայց երկար ժամանակ գլխավոր դերում չէր։ Ֆուտբոլային ակումբը մեկ ամբողջ դար գործել է սիրողական ցածր լիգաներում։
Մինչև 1989 թվականն այն հանդես է եկել Բեցիրկսլիգայում (Bezirksliga, այդ ժամանակվա գերմանական ֆուտբոլի 7-րդ դիվիզիոն)։ 1988-1989 մրցաշրջանում գրավել է վերջին տեղը և յոթերորդ դիվիզիայից դուրս է մնացել Kreisklasse A։
Հաջորդ երկու մրցաշրջաններում՝ 1999-2001 թվականներին, ակումբը շրջանային լիգայից տեղափոխվեց տարածաշրջանային լիգա (երրորդ դիվիզիոնի տարբերակ)։ Այսպիսով, 2001-2002 մրցաշրջանում ակումբը հասավ Երրորդ դիվիզիոն՝ Ռեգիոնալիգա, որից առաջ Գերմանիայում գտնվում են միայն 2 Բունդեսլիգաները։ 2001-2002 մրցաշրջանում ակումբը Ռեգիոնալիգայում զբաղեցրեց 13-րդ տեղը, 2002-2003 և 2003-2004 մրցաշրջաներում՝ 5-րդ, 2004-2005՝ 7-րդ, իսկ 2005-2006՝ 4-րդ։
2002-2003 մրցաշրջանում «Հոֆենհայմը» առաջին անգամ որակավորվեց Գերմանիայի գավաթին։ 1/32 եզրափակչում 4-1 հաշվով հաղթելով «Գրոյտեր Ֆյուրտ»-ին՝ նրան 1/16 եզրափակչում կանգնեցրեց «Քյոլնը»՝ հաղթելով 1-5 հաշվով։
2003-2004-ը այն մրցաշրջանն էր, որ այս գավառական ակումբի մասին իմացավ ամբողջ Գերմանիան։ Գերմանիայի գավաթում «Հոֆենհայմը» հաղթանակ տարավ «Այնտրախտ Տրիրի» (4։3), «Կարլսռուհեի» (4։0), «Բայեր Լևերկուզենի» (3։2, Հոֆենայմի առաջին պաշտոնական հանդիպումը Բունդեսլիգայի ներկայացուցչի հետ) նկատմամբ և հասավ քառորդ եզրափակիչ, որտեղ էլ զիջեց «Լյուբեկին» (0։1)։
2006-2007 մրցաշրջանի երկրորդ մասում թափ հավաքելով՝ «Հոֆենայմը» գրավեց երկրորդ տեղը և Ռեգիոնալլիգայից տեղափոխվեց Երկրորդ Բունդեսլիգա։ Տեղափոխությունը բարձրագույն լիգա հանգեցրեց այն բանին, որ ակումբը պետք է ունենար նոր մարզադաշտ (հին «Դիտմար Հոպի անվան մարզադաշտը» տեղավորում էր 6000 հանդիսական)։ 2008-2009 մրցաշրջանի առաջին կեսը անցկացրեց Մանհայմի մարզադաշտում։ 2008-2009 մրցաշրջանի երկրորդ կեսը «Հոֆենհայմը» խաղաց նոր «Ռայն-Նեկար-Արենա» մարզադաշտում, որը գտնվում է Զինսհայմում և տեղավորում էր 30 000 հանդիսական։
2012-2013 մրցաշրջանում թիմը գրավեց 16-րդ տեղը, և միայն «Կայզերսլաուտերնի» դեմ վերջին խաղում կարողացավ ապահովել իր տեղը Բունդեսլիգայի հաջորդ մրցաշրջանում ։ 2013-2014 մրցաշրջանում ակումբը միջանկյալ դիրք գրավեց աղյուսակում՝ 9-րդ հորիզոնական, 2014-2015 մրցաշրջանում բարելավեց իր տեղը՝ 8-րդ հորիզոնական։ 2015-2016 մրցաշրջանում զբաղեցրեց 15-րդ տեղը, իսկ 2016-2017 մրցաշրջանում զարմանելիորեն գրավեց 4-րդ տեղը՝ որակավորվելով Չեմպիոնների Լիգայի որակավորման փլեյ օֆֆ փուլին, սակայն այնտեղ պարտվելով «Լիվերպուլին»։
Մարզադաշտ
2008-2009 մրցաշրջանի երկրորդ կեսը «Հոֆենահայմը» խաղաց նոր «Ռեյն Նեկար Արենա» մարզադաշտում։ Ակումբի սեփականատերը մարզադաշտը կառուցելու համար ծախսեց 60 մլն եվրո։
Մարզադաշտը տեղավորում է 30 150 հանդիսական, որից 9150՝ կանգնած տեղեր։ Միջազգային հանդիպումների ժամանակ կանգնելու տեղերը կարող էին փոխակերպվել նստելու տեղերի, որի պատճառով մարզադաշտի տարողությունը կրճատվում էր 25 641 տեղի։
Ներկա կազմ
2017 թվականի օգոստոսի 30-ի դրությամբ }}
(վարձավճարով Բավարիայից) (վարձավճարով Բորուսիա Դորտմունդից)
Մարզչական կազմ
2017 թվականի փետրվարի 14-ի տվյալներով
Արտաքին հղումներ
Կատեգորիա:Գերմանական ֆուտբոլային ակումբներ Կատեգորիա:1899 հիմնադրված ֆուտբոլային ակումբներ
Հիդրարգիլիտ
Հիդրարգիլիտ (գիբսիտ, ջիբսիտ), միներալ, քիմիական կազմը՝ Al[OH]3։ Խառնուրդների ձևով առկա են Fe3+ և Ga3+, որոնք կառուցվածքի մեջ տեղակալում են Al13+-ին։ Բյուրեղագիտական համակարգը, մոնոկլինային է։
Ծանոթագրություններ
Կատեգորիա:Միներալներ Կատեգորիա:Ալյումինի միներալներ
Յուրմիս (Պուտայի վտակ)
Յուրմիս (Юрмыс), գետ Ռուսաստանում, հոսում է Սվերդլովսկի մարզում, Բաշկորտոստանի Հանրապետությունում։ Գետաբերանը գտնվում է Պուտ գետի ձախ ափին՝ 24 կմ հեռավորության վրա։ Գետի երկարությունը՝ 17 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Ուֆա, գետի ենթաավազանը Այ գետն է մինչև Բելայա թափվելը, գետի գետային ավազանը՝ Կամա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Աբրահամյան
Աբրահամյան, հայկական ազգանուն։ Առաջացել է Աբրահամ արական անձնանունից, որը հին հրեերենից է և նշանակում է՝ ազգերի կամ բազմության հայր , և -յան մասնիկից ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ
Գենային բանկեր
Գենային բանկեր, պահպանում են սերմերը, բույսերի գենետիկական բազմազանությունը, բարձրացնում են տարբեր կուլտուրաների վերականգնման հավանականությունը գլոբալ աղետներից հետո, և ներկայացնում են նյութերի կարևոր աղբյուր գիտնականների համար։ Գենետիկական բանկերում պահվում են սերմեր ամբողջ աշխարհից։ Պահվում են -18 °C ՝ սառնարանում, կամ -196 °C հեղուկ ազոտում, որտեղ նրանք կարող են պահվել նույնիսկ 100-ավոր տարիներ։ Պարբերաբար օրինակները թարմացվում են։
Գենային բանկերը լինում են՝
Սերմի բանկ
Սերմի բանկերը պահում են չոր սերմեր շատ ցածր ջերմաստիճանում։ Սպորները և պտերանմանները պահվում են սերմերի բանկերում, բայց այլ առանց սերմերի բույսերը, չեն կարող պահպանվել այդպիսի եղանակով։ Աշխարհում սերմերի պահպանման խոշորագույն բանկ է բրնձի միջազգային հետազոտական ինստիտուտը Մանիլում (Ֆիլիպիններ)։
Հյուսվածքների բանկ
Այս եղանակով բջիջները պահվում են որոշակի լուսային և ջերմային պայմաններում, սննդային միջավայրում։ Այս մեթոդն օգտագործվում է անսերմ բույսերի և անսեռ եղանակով բազմացող բույսերի պահպանման համար։
Կրիոբանկ
Օգտագործելով այս տեխնիկան, սերմերը պահպանվում են շատ ցածր ջերմաստիճանում։ Որպես կանոն պահում են հեղուկ ազոտում -196 °C : Սա օգտակար է այն տեսակների պահպանման համար, որոնք գտնվում են անհետացման եզրին։
Դաշտային գենոֆոնդ
Այս եղանակի միջոցով համեմատվում են տարբեր բույսեր։ Այս եղանակի համար անհրաժեշտ է մեծ քանակով հող, հարմար եղանակ և այլն։ Այս եղանակով պահվում են բրնձի 42000 տեսակներ հնդկական Օրիսսա նահանգ Կենտրոնական գիտահետազոտական ինստիտուտում։
Աղբյուրներ
Կատեգորիա:Գենետիկա
Բնագիտություն
Բնագիտություն կամ բնական գիտություններ, գիտությունների խումբ են, որոնք գիտական մեթոդներով ձգտում են լուսաբանել կանոները, որոնք ղեկավարում են բնական աշխարհը։ Հիմնվելով ֆորմալ գիտությունների վրա՝ բնական գիտությունները փորձում են մաթեմատիկական տեսքի բերել բնական երևույթները։ Բնագիտություն կամ բնական գիտություններ տերմինը օգտագործում են գիտությունները բաժանելու հումանիտար գիտություններից ինչպես օրինակ տնտեսագիտությունը, հոգեբանությունը և սոցիոլոգիան, որոնք փորձում են գիտական մեթոդներով ուսումնասիրել մարդու վարքագիծը և հասարակության օրինաչափությունները։ Բնագիտությունը բաժանվում է հինգ ճյուղի՝ աստղագիտություն, ֆիզիկա, քիմիա, կենսաբանություն և երկրաբանություն։
Արթուր (Ուելսի արքայազն)
Արթուր (Ուելսի արքայազն) (Arthur, Prince of Wales, ), Հենրի VII-ի և Էլիզաբեթ Յորքիի ավագ որդին, Անգլիական գահի ժառանգորդը։ Մահացել է 15 տարեկանում՝ այդպես էլ չբարձրանալով գահին։ Հենրի VII-ի մահից հետո գահ բարձրացավ Արթուրի փոքր եղբայրը՝ Հենրի VIII Թյուդորը։
Վաղ տարիներ
Արթուրի ծնողների (Հենրի VII Թյուդոր և Էլիզաբեթ Յորքի) ամուսնությունը, որը տեղի ունեցավ 1486 թվականի հունվարի սկզբներին՝ նշանավորվեց եբեմնի թշնամացած ընտանիքների՝ Յորքերի և Լանկաստերների միավորմամբ, և կրում էր որոշակի խորհրդանշական բնույթ՝ ուղղված հաշտեցմանը Վարդերի պատերազմից հետո։ Ամուսնությունից հետո Էլիզաբեթը շատ շուտ հղիացավ և արդեն սեպտեմբերի սկզբներին ամբողջ թագավորական ընտանիքը տեղափոխվեց Վինչեսթեր, որտեղ Հենրի VII պնդմամբ պետք է տեղի ունենար նրա ժառանգի ծնունդը։ Արքայազնը ծնվեց 1486 թվականի սեպտեմբերի 20-ին Վինչեսթերում, հին թագավորության մայրաքաղաքը, որտեղ ինչպես համարվում է, տեղակայված էր առասպելական Կամելոտը։ Արթուրի անունը ընտրված չէր պատահական, նպատակաուղղված էր ընդգծելու ասոցիատիվ կապը գահի ժառանգի և Կամելոտի առասպելական թագավոր Արթուրի հետ և հաստատելու նոր տոհմի օրինականությունը։
Արթուրը լույս աշխարհ եկավ, ինչպես նշում էր նրա տատիկը՝ Մարգարետ Բոֆորտ, իր օրագրում,-Կեսգիշերից մեկ ժամ անց, ժամանակից մեկ ամիս շուտ, այնուամենայնիվ բավականին առողջ։ Այն որ նա ծնվել էր վաղաժամ, շատ հետազոտողների համար դարձավ պատճառ ենթադրելու, որ արքայազնը թույլ էր և հիվանդոտ։ Այնուհանդերձ ժամանակորդների վկայությունները չեն հաստատում այդ վարկածը։ 1488 թվականին իսպանական դեսպանները՝ տեսնելով երկամյա Արթուրին՝ գտնում էին, որ նա հիանալի երեխա է։
Արքայազնի մկրտությունը տեղի է ունեցել սեպտեմբերի 24-ին Վինչեսթերական մայր տաճարում։ Նրա կնքահայրերը դարձան Թոմաս Սթենլին, Ջոն դե Վերը, Վիլյամ Ֆիցալանը, այրիաած Էլիզաբեթ Վուդվիլը և արքայադուստր Սիսիլիա Յորքը։ 1489 թվականի նոյեմբերին շնորհվեցին Անգլիայի գահի թագաժառանգի ավանդական տիտղոսները՝ Ուելսի արքայազն և Չեստերի կոմս։ Այդ ժամանակ էլ տեղի ունեցավ նրա Բանիի ասպետի ձեռնադրումը։
1492 թվականին արքայազնն ուղարկվել է Ուելս, որտեղ ձևավորվեց նրա սեփական արքունիքը։ Այստեղ սկսվեց նրա նախապատրաստումը ապագայում թագավորության ղեկավարելու համար։ Որպես արքայի ավագ որդի, Արթուրը ստացավ կրթություն, որը հարիր էր Վերածննդի դարաշրջանի արքայզնի։ Նրա ուսուցիչներն էին Ջոն Ռիդը և պալատական բանաստեղծ` Բերնարդ Անդրեն։ Ամենից շատ արքայազնը առաջադիմեց լատիներենի ուսումնասիրման մեջ, որի արդյունքում ապշեցրեց իր գիտելիքներով միլանական դեսպանին, ում մասին նա հիացմամբ հիշատակել է իր զեկույցում։ 15 տարեկանում Արթուրը արդեն հասցրեց ծանոթանալ մեծ քանակի հունական և լատինական հեղինակների հետ։ 1501 թվականից սկսած նրա ուսուցիչը դարձավ Անգլիացի բժիշկ և հումանիստ Թոմաս Լինակրը։
Նշանադրություն
Միջնադարյան եվրոպական կայսրությունների միջև դաշնակցության կնքման ամենատարածված ձևերից մեկը ամուսնությունն էր։ Արթուրի ծնվելուց հետո սկսվեցին համագործակցությունը նրա ամուսնության մասին Եկատերինա Արագոնացիու հետ, ով Ֆերդինանդ II-ի և Իզաբելլա I-ի կրտսեր դուստրն էր։ Իսպանիան օգտվում էր անվիճելի ազդեցությունից Եվրոպայում և Արթուրի համար մեծ պատիվ կլիներ բարեկամանալը իրենց Կաթոլիկական Մեծությունների ընտանիքի հետ։ Բացի այդ, Արթուրի ամուսնությունը իսպանական արքայի դստեր հետ կնպաստեր Անգլիայի հեղինակության բարձրացմանը Եվրոպական պետություններում, ինչպես նաև կամրապնդեր Թյուդորների տոհմի ամբիցիաները։
Չնայած համոզիչ հաղթանակին Բոսվորտի ճակատամարտում և Վարդերի պատերազմի ավարտին, Հենրի VII-ը ուներ բավականին երերուն իրավունքներ անգլիական գահին և բավականին երկար ժամանակ նա ստիպված էր պայքարել գահի այլ թեկնածուների դեմ։ Այնուամենայնիվ Ֆերդինանտին գայթակղիչ թվաց Անգլիայի հետ միավորման հեռանկարը և հավանական միասնական մասնակցությունը զինվորական ընկերության՝ ընդդեմ Ֆրանսիայի, և 1488 թվականին նա իր ուղարկեց լիազորներին Հենրիի մոտ։ Լսելով բաժինքի չափի մասին՝ կողմնակիցները վավերացրեցին պայմանագիրը, որը կնքվել էր 1489 թվականի մարտի 27-ին Մեդինա դել Կամպո քաղաքում։ Նրա հիմնական դրույթներն էին ամուսնական պայմանագիրը, միասնական արտաքին քաղաքականությունը Ֆրանսիայի նկատմամբ և առևտրային հարկացուցակների իջեցումը Անգլիայի և Իսպանիայի միջև։
Չնայած ամուսնության նախնական պայմանավորվածությունը հաջողությամբ պսակվեց, բայց այն վերջնական չէր։ Անգլիացիները պնդում էին արքայադստեր արագ տեղափոխմանը, իսկ Ֆերդինանդ II-ը և Իզաբելլա I-ը չէին շտապում ուղարկել իրենց աղջկան թագավորություն, որի արքան կարող էր ցանկացած ժամանակ գահընկեց լինել։ Բացի դա, Հենրի VII-ը և Ֆերդինանդ II-ը 1492 թվականի միասնական ներխուժումը (Հենրի ուղղորդեց այն միայնակ և ֆրանսիացիների հետ կնքեց հաշտություն Էտապլում ), իսկ Արթուրի և Եկատերինա Արագոնացիու նշանադրությունը տեղի ունեցավ այն խզելու սպառնալիքով։
1490-ական թվականների կեսերին Ֆերդինանդ II-ը վճռեց վերամիավորվել գլոբալ ռազմական գործողություններին Ֆրանսիիայի դեմ, և անգլո-իսպանական դաշնակցությունը նորից ձեռք բերեց արդիականություն։ 1495 թվականին Անգլիա ուղևորվեց Ֆերդինանդ II պատգամաբերը, և 1496 թվականի հոկտեմբերի պայմանագիրը՝ նախկինում կնքված Մեդինա դել Կամպոում, նորից վերականգնվեց։
1497 թվականի օգոստոսին Վուդսթոքում անցկացվեց հեռական ամուսնական արարողությունը, իսկ 1499 թվականի մայիսի 19-ին Բուդլիում նշեցին ամուսնությունը ըստ հավաստագրի։ Որոշված էր, որ արքայազնը կմեկնի Անգլիա 1500 թվականին, երբ Արթուրը կդառնա տասնչորս տարեկան և ի վիճակի կլինի իրականացնել ամուսնական պարտականությունները։ Մինչ այդ պահը զույգերը փոխանակվում էին լատիներեն հաղորդագրություններով։ Նամակներում արքայազնը ասում էր «դողացող կնոջը» իր «կրակոտ սիրո» մասին և խնդրում էր «շտապեցնել ժամանման հետ»։
Իզաբելլա I-ը որքան կարող էր ձգձգում էր աղջկա մեկնումը՝ բերելով տարբեր պատճառաբանություններ հետաձգման համար և վախենալով օտար երկրում նրա անվտանգության համար։ 1499 թվականի վերջին մահապատժի ենթարկվեցին Էդուարդ Պլանտագենետին և Պերկին Ուորբեկին՝ Հենրի VII հիմնական թշնամիներից մեկին, ով պայքարում էր գահի համար։ Մնացած թեկնածուները այդքան էլ ազդեցիկ չէին, թագավորությունը ծաղկում էր, և Եվրոպայում Հենրի VII կարգավիճակը բավականին բարձրացավ։ Իզաբելլա I այլևս անհանգստանալու առիթ չուներ, և 1501 թվականի հոկտեմբերի սկզբներին իսպանական արքայադուստրը ժամանեց Անգլիա։
Ամուսնություն
Արքայադստեր հանդիասավոր ընդունելությունը նախատեսված էր Ռիչմոնդական պալատում, բայց նոյեմբերի 4-ին Հենրին ինքնին որոշեց, որ ամեն ինչից անկախ ինքը պետք է տեսնի իր որդու հարսնացուին։ Նա դուրս եկավ Լոնդոնից և հանդիպեց Արթուրին, ով ճանապարհ էր ընկել Ուելիսից, և նրանք երկուսով մեկնեցին արքայադստեր շքերթի շարասյան վայրը։ Չնայած արքայադստեր իսպանական խորհրդականները փորձեցին կանխել նրանց հանդիպումը, քանի որ դա հանդիսանում էր վարվելակարգի խախտում (ոչ ոք, բացի փեսացուից չէր կարող տեսնել հարսնացուի դեմքը մինչ պսակադրության արարողության ավարտը)։ Հենրին մերժեց բոլոր առարկությունները և հայտարարեց, որ արքայադուստրը այսուհետ հանդիսանում է իր հպատակը և նա պետք է ենթարկվի իր թագավորություն կանոններին։ Թույլատրվել է այցելությունը նրա ննջասենյակ։ Արքան և արքայազնը ողջյունեցին ապագա ազգականուհուն և առավոտյան մեկնեցին Լոնդոն։
Տասն օր անց՝ նոյեմբերի 14-ին, Լոնդոնի Սուրբ Պողոսի Տաճարում տեղի ունեցավ պսակադրությունը։ Արքայադուստր Կատալինան, ով ամուսնությունից հետո դարձավ Եկատերինա Արագոնացի, Ուելսի արքայադուստր, այժմ հանդիսանում էր արքունիքի երկրորդ տիկինը՝ Էլիզաբեթ Յորքի թագուհու հետքով։ Ամուսնական գիշերը զույգերը անցկացրեցին Եպիսկոպոսական պալատում։ Ամուսնությունից մի քանի օր անց Արթուրը գրեց Ֆերդինանդ II-ին և Իզաբելլա I-ին, որ Եկատերինայի համար կլինի «հավատարիմ և սիրող ամուսին իր կյանքի բոլոր օրերում» (...a true and loving husband all of his days)
Ամուսնական հանդիսություններից հետո՝ դեկտեմբերի 21-ին, նորապսակները ուղևորվեցին Լադլոու ամրոց՝ տեղակայված ոչ հեռու Ուելսի սահմանից, որտեղ Արթուրին հարկավոր էր սկսել թագավորական ժառանգի և Ուելսի խորհրդի ղեկավարի վարչական պարտականությունները։ Ճանապարհին ամուսինները կանգ առան Վուդսթոքում՝ նշելով այնտեղ 1501 թվականի Սուրբ ծնունդը։
Արթուրի մահը և դրա հետևանքները
1502 թվականի մարտի 27-ին Արթուրը շատ ծանր հիվանդացավ և մեկ շաբաթ անց՝ ապրիլի 2-ին մահացավ՝ հավանաբար Անգլիական տենդից։ Նրա մահվան այլ վարկածների հետ կապված նշվում է նաև շաքարախտը, թոքախտը և թոքերի բոբոքումը։ Եկատերինան նույնպես անառողջ էր, բայց այնուամենայնիվ ապաքինվեց։ Արթուրի սենեկապետը անմիջապես Գրինվիչ ուղարկեց Արթուրի մահվան մասին լուրը, որտեղ այդ ժամանակ գտնվում էին արքունիքի պալատականները։ Թաղման արարողության կազմակերպումը հանձնարարված էր Թոմաս Գովարդին։ Երեք շաբաթով արքայազնի զմռսված մարմինը ցուցադրվեց հրաժեշտի համար իր ննջասենյակում։ Յուրիի օրը՝ ապրիլի 23-ին, Լադլոում կատարվեց հոգեհանգստի կարգը, որից հետո Ուելսի արքյազնի աճյունը թաղվեց Վուսթերական ալատում, որտեղ նրա մարմինը գտնվում է մինչ օրս։ Ինչպես թելադրում էր վարվեցողության կանոնները, ո՛չ թագավորը և թագուհին, և ոչ էլ երիտասարդ այրին ներկա չգտնվեցին թաղման արարողակարգին։
Անմիջապես Արթուրի մահից հետո վեճ ծագեց այն մասին՝ եղել է արդյոք մտերմություն ամուսինների միջև։ Եկատերինայի կաթոլիկ քահանան պնդեց, որ ամուսնությունը ավարտվել է համապատասխանաբար և կա ժառանգի հույս։ Նրա դաստիարակչուհին կտրականապես մերժեց ամենահավանական մտքերը այդ հարցի շուրջ և երդվեց, որ արքայադուստրը դեռ մաքուր է այնպես, ինչպես նա լույս աշխարհ է եկել։ Նա ուղարկեց վրդովված նամակ Իզաբելլա թագուհուն և շոտով ետ կանչվեց Անգլիայից։
Ամուսնական հարաբերությունների փաստի հաստատումը անհրաժեշտ էր ոչ միայն Եկատերինային, որպես Ուելսի այրիացած արքայադուստեր շնորհելու և նրա ժառանգության մասնաբաժինը որոշելու համար, այլ նաև նրա համար, որ նրա ծնողները արդեն որոշել էին նրա ամուսնությունը արքայազն Հենրիի հետ։ Չնայած նրան, որ ըստ կաթոլիկական եկեղեցու Հենրին և Եկատերինան համարվում էին մտերիմ բարեկամներ՝ Եկատերինայի հիմնավորված պնդման (նա մաքուր էր) հիման վրա, թույլտվություն ստացավ Յուլի II պապից։
Շատ տարիներ անց առաջին ամուսնությունը պատճառներից մեկը դարձավ Եկատերինայի և Հենրիի ամուսնալուծության համար։ Չնայած ամուսնալուծության պրոցեսին, որը պատմության մեջ մտավ Թագավորի մեծ գործ (The King's Great Matter) անվամբ, նա հայտարարեց, որ երկրորդ անգամ ամուսնանալիս նա մաքուր է եղել (I was a true maid, without touch of man)։ Գտնվեցին վկաներ, որոնք պնդում էին, որ ամուսնական գիշերից հետո Արթուրը գլուխ է գովել, որ եղել է Իսպանիայում (...he had been in Spain)։ Հավանական է, որ Արքայազնի այդ արտահայտությունը հոխորտանք է եղել, քանի որ նրա մահից անմիջապես հետո Եկատերինան խոստովանեց, որ ինքն ու Արթուրը այդպես էլ լիովին չդարձան ամուսիններ։ 1533 թվականին Եկատերինայի և Հենրիի ամուսնությունը անվավեր ճանաչվեց։
Արտաքին հղումներ
Կատեգորիա:Թյուդորներ Կատեգորիա:Ուելսի արքայազններ Կատեգորիա:Կապիչի շքանշանի ասպետներ
Սկիրոն
Մեգարյան տարբերակ
Մեգարայի արքայի որդին՝ Պիլասան, ամուսնանալով նախկինում Մեգարայում աքսորված՝ աֆինական Պանդիոնա թագավորի դստեր հետ։ Պավսանիասների համաձայն՝ Սկիրոնը իշխանության համար մարտնչում էր Պանդիոնայի որդու՝ Նիսոմի հետ, սակայն Էակոսը նրանց վեճը լուծելու համար իշխանությունը տվեց Նիսուին, իսկ Սկիրոնին հանձնարարեց զորքի ղեկավարությունը ։ Սկիրոնը ճանապարհ կառուցեց, որը անվանեցին Սկիրոնական ճանապարհ ։
Աթենական տարբերակ
Ըստ աթենացիների՝ Սկիրոնը ավազակությամբ էի զբաղված Աթենքի և Մեգարայի միջև ճանապարհին։ Ստիպում էր ճամփորդներին լվանալ իր ոտքերը, իսկ հետ ճայռից իրենց նետելով՝ ընկնել ծովը, որտեղ նրանց ուտելու էր հսկա կրիան ։
Սկիրոնը սպանվել է հորը փնտրելու համար Աթենք ուղևորվող Թեսևսի կողմից, որը ստիպել էր ավազակներին նետվել ժայռից դեպի ծով։ Համաձայն Երկրորդ վատիկանյան միֆագրության՝ նրան սպանել է Դեդալոսը ։
Աթենքում արքայական ստոայում գտնվում էր Թեսևսի թրծված կավից նկարը, որտեղ պատկերված է Սկիրոնին ծովը նետելու տեսարանը ։ Էգինայի մետաղադրամների վրա պատկերված էր կրիա ։
Ծանոթագրություններ
Կատեգորիա:Դիցաբանական էակներ
Թեզխարաբ (այլ կիրառումներ)
Թեզխարաբ անվանումը կարող է ունենալ հետևյալ կիրառումները․
Յուսսուկ
Յուսսուկ (Юссук), գետ Ռուսաստանում, հոսում է Սվերդլովսկի մարզում, Բաշկորտոստանի Հանրապետությունում։ Գետաբերանը գտնվում է Կաիմաշինկաում։ Գետի երկարությունը՝ 13 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Բույ, գետի ենթաավազանը Կամի գետն է մինչև Բելոյ թափվելը, գետի գետային ավազանը՝ Կամա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր
Պարաֆինաբուժություն
Կատեգորիա:Բժշկություն
Մանդրա (Եփրատի ձախ ափին)
Մանդրա, գյուղ Արևմտյան Հայաստանում, Էրզրումի վիլայեթի Կամախի գավառակում ։ Գտնվում էր Արևմտյան Եփրատի ձախ ափին, Կամախ գյուղաքաղաքից 25-26 կմ հարավ-արևմուտք, լեռնալանջի վրա։ Գյուղից հյուսիս-արևելք կա ևս երկու համանուն գյուղ ։
Ծանոթագրություններ
Կատեգորիա:Արևմտյան Հայաստանի գյուղեր
Պանտային եղջերաբուծություն
Պանտային եղջերաբուծություն, բծավոր և ազնիվ եղջերուների բուծումը՝ պանտ (ոսկրացած եղջյուր) ստանալու համար։ Վերջինս օգտագործվում է բուժիչ պատրաստուկ՝ պանաոկրին ստանալու համար։ Պանտերը կտրում են կենդանի եղջերուներից հատուկ կտրիչներով և ապա՝ պահածոյացնում։ Պանտային եղջերաբուծությունը ձևավորվել է 19-րդ դարի 40-ական թվականներին։ Պանտային եղջերուներին ամռանը պահում են ցանկապատված արոտավայրերում, իսկ ձմռանը՝ բաց հրապարակներում, որտեղ կան ծածկեր։ Ձմռանը եղջերուներին կերակրում են խոտով, սիլոսով և խտացրած կերերով։ Ամեն տարի բոնիտում են հոտը և ընտրում արտադրող եղջերուներին։
Կատեգորիա:Ավանդական բժշկության Կատեգորիա:Երկկճղակավորներ
Մանդրա (Եփրատից աջ)
Մանդրա, գյուղ Արևմտյան Հայաստանում, Էրզրումի վիլայեթի Կամախի գավառակում ։ Գտնվում էր Արևմտյան Եփրատի աջ ափին, Կամախ գյուղաքաղաքից 20 կմ արևմուտք։ Մոտակայքում իրարից մի քանի կմ հեռավորության վրա կա ևս երկու համանուն գյուղ։
Տարածքը անտառապատ էր և լեռանային ։
Ծանոթագրություններ
Կատեգորիա:Արևմտյան Հայաստանի գյուղեր
Բռնությունը դպրոցներում
Բռնությունը դպրոցներում, հուզական, ֆիզիկական կամ սեռական բռնություն, որը կատարվում է երեխաների կամ մանկավարժների կողմից, դպրոցի աշակերտների նկատմամբ, կամ աշակերտների կողմից` ուսուցիչների նկատմամբ։
Ընդհանուր բնութագիր
Դպրոցում երեխային կարող են նվաստացնել հոգեբանորեն և ֆիզիկապես, նրանից գումար, կամ այլ արժեքավոր իրեր խլել, դրդել հանցագործության և այլն։ Այսպիսի անիրավական գործողությունների մեղավորնեը կարող են լինել այլ աշակերտներ, կամ ուսուցիչներ, բացի այդ, աշակերտը կարող է բռնության ենթարկվել այլ աշակերտների ծնողների կամ հարազատների կողմից, դպրոցի տարածքում։
Պայքար դպրոցական բռնության դեմ
Դպրոցական բռնության դեմ պայքարը ընթանում է մի քանի ուղղություններով, որոնց մեջ ընդգրկված են ինչպես ընդհանուր (հանդուժողականության պրոպոգանդա, հասարակության մշակութային մակարդակի բարձրացում), այնպես էլ անհատական (աշխատանք ընտանիքների հետ, հասակակիցների նկատմամբ ագրեսիա դրսևորող երեխաների հոգեբանական օգնություն) մեթոդներ ։
Ռիաշան դու Ժակուիպի
Պատմություն
Քաղաքը հիմնադրվել է 1878 թվականին։
Աշխարհագրություն
Կլիման տարածքում կիսաանապատային է։
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Արևմտյան ուղտեր
Արևմտյան ուղտեր, ուղտերի ընտանիքի խոշոր ներկայացուցիչների (Camelidae) մահացող տեսակ, որոնք բնակվում էին Հյուսիսային Ամերիկայում սառցային դարաշրջանի վերջում։
Տարածում
Նրանք ապրել են Հյուսիսային Ամերիկայի արևմտյան մասում։ Հայտնի է 6 տեսակ, որոնցից, հնարավոր է, ոչ բոլորն են համապատասխանում նման կարգավիճակի։ Վերջին տեսակը համարվել է Camelops hesternus-ը ուշ պլեյստոցենից, որոնք անհետացել են 10000 տարի առաջ։ Կալիֆորնիայի հայտնի ագարակատանը Լա Բրեյան հայտնաբերել է 40 առանձին տեսակների դիակներ, որոնք հասել են մինչև Յուկոն գետին։ Բացի արևմտյան ուղտերից Հյուսիսային Ամերիկայում ապրել են ևս 2 և ավելի փոքր կերպարներ այս տեսակի, որոնք պատկանում էին Palaeolama և Hemiauchenia ցեղերին։ Նրանք մահացել են արևմտյան ուղտերի հետ միաժամանակ։ Սրանից հետո Հյուսիսային Ամերիկայում միլիոնավոր տարիների էվոլյուցիայից հետո ուղտեր չեն մնացել։
Արտաքին տեսք
Կմախք Camelops hesternus. Թեև արևմտյան ուղտերը համարվել են իրենց հարևանությամբ ապրող թզուկ ուղտերի ցեղակիցներ, բայց հիշեցնում են ներկայիս միասապատ ուղտերին (Camelus dromedarius), հասակը հասնում էր 3,6 մ-ի։ Նրանց մոտ նույնպես եղել է մեկ սապատ՝ թիկունքի կողմում, բայց նրանց մարմնի հետին մասը ավելի կլոր է, իսկ վերջույթները երկար են, ինչպես ներկայիս ուղտերինը։
Վարք
Արևմտյան ուղտերը, որոնք բնակվում էին Հյուսիսայի Ամերիկայի արևմտյան չորային շրջաններում, սնվում էին խոտով և շրջում էին մեծ հոտերով։ Իրենց մնացորդների կողքին հայտնաբերված մարդկային դիակները վկայում են, որ այս ուղտերը եղել են մարդկանց որսի առարկա։
Գրականություն
Կատեգորիա:Հյուսիսային Ամերիկայի կենդանիներ
Յոսիմար Յոտուն
Վիկտոր Յոտուն Յոսիմար Ֆլորես (Víctor Yoshimar Yotún Flores; ), պերուացի ֆուտոբոլիստ, «Օռլանդո սիթի» ակումբի և Պերուի ազգային հավաքականի պաշտպան։ 2018 թվականի աշխարհի առաջնության մասնակից։
Ակումբային կարիերա
2015 թվականի սկզբին Յոտունը տեղափոխվել է «Մալմյո» ակումբի կազմ, և պայմանագիր է կնքել 3 տարի ժամկետով։ Ապրիլի 6-ին «Սունդֆալլա» ակումբի դեմ խաղի ժամանակ Յուոտունը կատարել է իր նորամուտը Ալլսվենսկան լիգայի շրջանակներում ։ Ապրիլի 12-ին «Գյոտեմբորգ» ակումբի դեմ խաղի ժամանակ Յուոտունը խփել է իր առաջին գոլը «Մալմյո» ակումբի կազմում ։ 2016 թվականին նա դարձել է Շվեդիայի չեմպիոն։
2017 թվականի ամռանը Յոտունը տեղափխվել է ամերիկյան «Օռլանդո սիթի» ակումբի կազմ։ Օգոստոսի 13-ին «Նյու Յորք Ռեդ Բուլզ» ակումբի դեմ խաղի ժամանակ նա կատարել է իր նորամուտը ՄԼՍ-ի շրջանակներում ։ Սեպտեմբերի 28-ին «Նյու-Նիգլանդ-Ռեվոլյուշն» ակումբի դեմ խաղի ժամանակ Յոտունը խփել է իր առաջին գոլը «Օրլանդո սիթի» ակումբի կազմում ։
Միջազգային կարիերա
2011 թվականի հունիսի 1-ին Ճապոնիայի ազգային հավաքականի դեմ խաղի ժամանակ Յոտունը կատարել է իր նորամուտը Պերուի ազգային հավաքականի կամզում ։
2013 թվականի հոկտեմբերի 15-ին 2014 թվականի Աշխարի առաջնության որակաորման փուլի Բոլիվիայի ազգային հավաքականի դեմ խաղի ժամանակ Յուոտունը խփել է իր առաջին գոլը ազգային հավաքականի կազմում ։
2015 թվականին Յոտունը Չիլիում անցկացող Ամերիկայի գավաթի խաղարկության արդյունքում երկրորդ անգամ դարձել է բրոնզե մեդալակիր։ Մրցաշարի ընթացքում նա մասնակցել է Պարագվայի, Վենեսուելայի , Կոլումբիայի , Չիլիի , Բոլիվիայի և Բրազիլիայի հավաքականների դեմ խաղերում։
2016 թվականի ամռանը Յոտունը հայտագրվել է իր թիմի կազմում՝ մասնակցելու Ամերիկայի գավաթի խաղարկությանը, որը անցկացվում էր ԱՄՆ-ում։ Մրցաշարի ընթացքում նա մասնակցել է Հայիթիի, Էկվադորի և Բրազիլիայի հավաքականների դեմ խաղերին։
2018 թվականին Յոտունը հայտագրվել է իր թիմի կազմում՝ մասնակցելու աշխարհի առաջնությանը, որն անցկացվում էր Ռուսաստանում։ Մրցաշարի ընթացքում Յուոտունը մասնակցել է Ֆրանսիայի, Դանիայի և Ավստրալիայի հավաքականների դեմ խաղերում։
Ձեռքբերումներ
Թիմային
«Սպորտինգ Կրիստալ»
«Մալմյո»
Մրջազգային
Պերու
Արտաքին հղումներ
Կատեգորիա:Պերուացի ֆուտբոլիստներ Կատեգորիա:Պերուի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ
Ռոդրիգո Էլի
Ռոդրիգո Էլի (իտալ.՝ Rodrigo Ely, ), բրազիլացի ֆուտբոլիստ, պաշտպան։ Հանդես է գալիս իսպանական «Ալավես»-ի և Բրազիլիայի երիտասարդական հավաքականի կազմում։
«Միլան», «Ռեջինա»
2010 թվականին Ռոդրիգոն միացել է «Միլան»-ի երիտասարդական թիմին։ Թիմի հիմնական կազմում բրազիլացին չի մասնակցել ոչ մի հանդիպման և տեղափոխվել է «Ռեջինա»։ Թիմի կազմում իր դեբյուտը նշել է Իտալիայի գավաթի խաղարկության շրջանակներում կայացած «Նոչերինայի» դեմ խաղում։ «Ռեջինայի» կազմում իր առաջին գոլը Էլին խփել է 2012 թվականի հոկտեմբերի 6-ին՝ «Նովարա»-ի դեմ խաղում։ Մեկ մրցաշրջանի ընթացքում Ռոդրիգոն մասնակցել է 30 հանդիպման՝ դառնալով 1 գոլի հեղինակ։
«Վարեզե»
2013 թվականին Ռոդրիգոն վարձակալական հիմունքներով տեղափոխվել է «Վարեզե»։ Թիմի կազմում իր դեբյուտը նշել է 2013 թվականի օգոստոսի 11-ին՝ «Վիչենցա»-ի դեմ խաղում։
«Ավելինո»
2014 թվականին Ռոդրիգո Էլին տեղափոխվել է Սերիա B-ում հանդես եկող «Ավելինո» ։ Թիմի կազմում մասնակցել է 35 հանդիպման։
Վերադարձ «Միլան»
2015 թվականի հունիսի 9-ին Էլին վերադարձել է «Միլան»։ Նա թիմի հետ կնքել է 4-ամյա պայմանագիր։
«Ալավես»
2017 թվականի հունվարին Ռոդրիգոն վարձակալական հիմունքներով տեղափոխվել է «Ալավես»։
Արտաքին հղումներ
Կատեգորիա:1993 ծնունդներ Կատեգորիա:Նոյեմբերի 3 ծնունդներ Կատեգորիա:Ֆուտբոլի պաշտպաններ Կատեգորիա:Միլանի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Գրեմիոյի ֆուտբոլիստներ Կատեգորիա:Դեպորտիվո Ալավեսի ֆուտբոլիստներ Կատեգորիա:Ավելինոյի ֆուտբոլիստներ Կատեգորիա:Վարեզեի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Ռեջինայի ֆուտբոլիստներ Կատեգորիա:Լա Լիգայի ֆուտբոլիստներ
Թութակակերպեր
Թութակակերպերի կարգը թռչունների դասի նորածնավորների ենթադասին պատկանեղ կարգ է, որը ներառում է շուրջ 400 տեսակի թռչուն, որոնք խմբավորվում են 5 ընտանիքներում։
Նկարագիրը
Թութակակերպերի մարմնի երկարությունը 9,5 սմ-ից մինչև 1 մ է։ Տեսակների մեծ մասը վառ փետրավորում ունի։ Կտուցը հիմքում լայնանում է։ Հաճախ հիմքի լայնությունը գերազանցում է կտուցի երկարությունը։
Տարածվածությունը
Այս կարգին պատկանող թռչունները տարածված են բոլոր մայրցամաքներում, բացի Անտարկտիդայից։ Բնակվում են արևադարձային և մերձարևադարձային անտառներում, մասամբ նաև բաց տեղանքում և լեռնային շրջաններում։ Հիմնականում ծառաբնակ են։
Սնունդը, էկոլոգիան
Թութակակերպերը հիմնականում բուսակեր են, սնվում են բույսերով, սերմերով ու պտուղներով։ Մեծ օգուտ են տալիս բուսական աշխարհին՝ բույսերի սերմերը տարածելով։ Լորիները սնվում են շուրջ 5000 տեսակի ծաղկավոր բույսերի նեկտարով ու ծաղկափոշիով, ինչպես նաև հյութալի պտուղներով՝ իրականացնելով բազմաթիվ բուսատեսակների փոշոտումը։ Կան նաև այգիներն ու ցանքատարածությունները վնասող տեսակներ։ Երբեմն օգտագործում են նաև կենդանական կեր (միջատներ, թրթուրներ, որդեր)։ Կեա թութակը, որը տարածված է Նոր Զելանդիայում, սնվում է նաև լեշով։ Հայտնի են դեպքեր, երբ կեաները հասուն ոչխարներ են խեղդել։
Ռիաշու դի Սանտանա (Բաիա)
Ռիաշու դի Սանտանա (Riacho de Santana), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում   ։ Մտնում է Գուանամբի գավառի կազմի մեջ։ Բնակչությունը կազմում է 29 652 մարդ՝ 2006 թվականի տվյալներով։ Գրավում է 2 698,465 կմ2 տարածք։ Բնակչության խտությունը՝ 11,0 մարդ/կմ²։ Քաղաքի տոնը նշվում է օգոստոսի 13-ին։
Պատմություն
Քաղաքը հիմնադրվել է 1878 թվականի օգոստոսի 13-ին։
Թութակակերպեր
Վարքագիծը, կենսակերպը
Ակտիվ են ցերեկը։ Միակ գիշերակյաց թութակը կակապոնն է։
Ռիաշու դի Սանտանա (Բաիա)
Աշխարհագրություն
Կլիման տարածքում կիսաանապատային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Թութակակերպեր
Վարքագիծը, կենսակերպը
թութակակերպերը բույն են դնում ծառի վրա, փչակներում, միջնաբներում, այլ կենդանիների որջերում, որոշները՝ գետնի երեսին։ Ձվերի վրա մեծ մասամբ թխսում է էգը։ Ճտերը ձվից դուրս են գալիս կույր և մերկ։
Թութակները հեշտ են ընտելանում։ Մի շարք տեսակներ բազմանում են ընտանի պայմաններում։ Ընտելացվածներից ամենատարածվածը ալիքավոր թութակն է։
Կարգաբանություն
Նախկինում թութակակերպերի կարգը բաժանվում էր երկու ընտանիքի (թութակայիններ և կակադուայիններ), սակայն, հաշվի առնելով թռչունների միջև եղած բազմաթիվ տարբերությունները, ներկայումս առանձնացվում է հինգ ընտանիք՝ նեստորայիններ (2 տեսակ), բվաթութակներ (1 տեսակ՝ կակապո), կակադուայիններ (21 տեսակ), իսկական թութակներ (շուրջ 180 տեսակ), ավստրալիական թութակներ (190 տեսակ)։ Նեստորայինները և բվաթութակները ազգակից ընտանիքներ են, խմբավորվում են մեկ վերնաընտանիքում (բվաթութակայիններ)։ Ազգակից են նաև իսկական և ավստրալիական թութակները, որոնք նույնպես խմբավորվում են մեկ վերնաընտանիքում (իսկական թութակներ)։ Որոշ հետազոտողներ առանձնացնում են նաև արծվաթութակների ընտանիքը, որն ընդգրկում է 4 տեսակ (արծվաթութակ, սեյշելյան թութակ, սև թութակ կամ փոքր վազա-թութակ և մեծ վազա-թութակ)։
Բվաթութակայինների վերնաընտանիք
Բվաթութակայինների վերնաընտանիքը ներառում է երկու վերնաընտանիք՝ նեստորայիններ, բվաթութակներ։
Նեստորայինների ընտանիք
Նեստորայինների ընտանիքը (լատ․՝ Nestoridae) ներառում է երկու տեսակի թռչուն` կեա, կակա, որոնք բնակվում են Նոր Զելանդիայում։
Կեան (լատ․՝ Nestor notabilis) մինչև 48 սմ երկարությումբ և մինչև 1 կգ քաշով թութակ է, որն իրանվանումը ստացել է արձակած բարձր ձայների համար (ձայնը հնչում է «կեա»)։ Տարածված է Նոր Զելանդիայի Հարավային կղզիներում, բնակվում է անտառներում, մարգագետիններում, հանդիպում է նաև բարձրալեռնային շրջաններում։ Ամենակեր է, սնվում է միջատներով ու թրթուրներով, որդերով, երբեմն՝ նեկտարով ու պտուղներով։ Ձմռանը սնվում է նաև լեշով։ Հետաքրքրասեր և հեշտությամբ ընտելացեղ թութակ է, հաջողությամբ բնակվում է ընտանի պայմաններում։ Ապրում է մինչև 50 տարի։
Կական (լատ․՝ Nestor meridionalis) կամ նորզելանդական կական մինչև 46 սմ երկարությամբ և մինչև 600 գ քաշով թութակ է, որը տարածված է Նոր Զելանդիայի երկու խոշոր՝ Հյուսիսային և Հարավային կղզիներում, բնակվում է լեռնային անտառներում։ Օրվա մեծ մասը թաքնվում է ծառերի սաղարթում, հազվադեպ է իջնում գետնին։ Ակտիվ է մթնշաղին։ Սնվում է պղուղներով, ընձյուղներով, սերմերով, ծաղիկներով, նեկտարներով ու անողնաշարավորներով։ Բույն է դնում ծառերի փչակներում, ածում 4 ձու, որոնց վրա թխսում է էգը, իսկ արուն կերակրում է նրան։ Ունի երկու ենթատեսակ։
Բվաթութակների ընտանիք
Բվաթութակների ընտանիքը (լատ․՝ Stringopidae) ներառում է միայն մեկ տեսակ՝ բվաթութակ։
Բվաթութակը կամ կակապոն (լատ․՝ Stringops haproptila) աշխարհի հնագույն թռչուններից մեկը համարվող այս թութակը տարածված է Նոր Զելանդիայում։ Մարմնի երկարությունը մինչև 60 սմ է, քաշը՝ մինչև 4 կգ։ Կակապոն չթռչող գիշերային թութակ է։ Ժամանակին տարածված էր Նոր Զելանդիայի երկու խոշոր՝ Հյուսիսային և Հարավային կղզիներում, իսկ այժմ՝ միայն Հարավային կզղում։ Բնակվում է անտառներում, խոնավ տեղերում։ Ցերեկը թաքնվում է բնում, գիշերը դուրս է գալիս սնվելու։ Սնվում է պտուղներով, տերևներով ու ընձյուղներով։ Թեև թռչել չգիտի, սակայն կարող է ճարպկորեն մագլցել ծառերի գագաթը, որտեղից ներքև իջնել բացված թևերի օգնությամբ։ Բույն է դնում փտած ծառերի ու կոճղերի մեջ, ժայռերի ճեղքերում։ Կակապոն խելացի և բարեսիտ թութակ է, հեշտությամբ ընտելանում է։
Իսկական թութակների վերնաընտանիք
Իսկական թութակների վերնաընտանիքը ներառում է երկու ընտանիք՝ իսկական և ավստրալիական թութակների ընտքնիքներ։
Իսկական թութակների ընտանիք
Իսկական թութակների ընտանիքը (լատ․՝ Psittacidae) ներառում է շուրջ 180 տեսակի թռչուն, որոնք տարածված են Աերիկայում, Աֆրիկայում, և Ասիայի հարավում։ Մարմնի երկարությունը մինչև 100 սմ է, քաշը՝ մինչև 1,5 կգ։ Առավել մեծաքանակ են ամերիկյան թութակները, որոնք բաժանվում են երկարապոչ և կարճապոչ տեսակների։ Այս ընտանիքի դասակարգումը լիարժեք չէ։ Նշանավոր ներկայացուցիչներից են արաները, ամազոնները, արատինգաները, ժակոն և այլն։
Իսական թութակների ներկայացուցիչ վանական-թութակը (լատ․՝ Myiopsitta monacus) միակն է թոջթակների մեջ, որ բույն է դնում ոչ թե փչակների մեջ կամ թաքստոցներում, այլ ծառերի ճյուղերին։ Վանական-թութակի մի քանի զույգեր միասնի կառուցում են մինչև 3 մ տրամագծով և մինչև 2 կգ քաշով բույն։ Շինարարությունը կարող է տևել մինչև 3 ամիս։ Բազմաբնակարան բույնը կարող է օգտագործվել մի քանի տարի։ Մինչև 30 սմ երկարությամբ այս թռչունները ապրում են մինչև 15 տարի։
Ավստրալիական թութակների ընտանիք
Ավստրալիական թութակների ընտանիքը (Psittaculidae) ներառում է շուրջ 190 տեսակի թռչուն, որոնք տարածված են Ավստրալիայում և հարակից կղզիներում։ Նշանավոր ներկայացուցիչներն են լորիները, լորիկետները, ռոզելաները, ալիքավոր թութակը, թագավորական թութակը, հրթիռապոչ թութակները և այլն։
Կակադուայինների ընտանիք
Կակադուայինների ընտանիքը (լատ․՝ Cacatuidae) ներառում է 21 տեսակի թռչուն, որոնք տարածված են Ավստրալիայում, Նոր Գվինեայում, Խաղաղ օվկիանոսի և Հարավարևելյան Ասիայի մի շարք կղզիներում։ Կակադուների միջին մեծության և խոշոր թռչուններ են, մարմնի երկարությունը 30-80 ս է, քաշը՝ 300-1200 գ։ Ունեն երկար և զանգվածեղ կտուց։ Գլխի վրա ունեն երկար փետրափնջիկ, որը կարող է հովհարաձև բացվել։ Երբեմն գրգռված թռչունը կարող է ցուցադրել ցցված փետրափնջիկը։ Էգերն ավելի մանր են և փետրավորմամբ արուներից չեն տարբերվում։ Տեսակների շուրջ կեսը բնակվում է Ավստրալիայում։ Բնակվում են անտառներում, տափաստաններում, նույնիսկ անապատներում, վարում են քոչվոր կյանք։ Թռչում են ոչ այնքան լավ, սակայնգերազանց մագլցում են ծառերը։ Բնադրման շրջանում զույգեր են կազմում, իսկ տարվա մյուս ժամանակահատվածում ապրում են երամներով։ Կյանքի տևողությունը 90 տարի է։ Հեշտ ընտելացող թռչուններ են, հաճախ են պահվում որպես ընտանի կենդանիներ։ Առավել տարածված տեսակներն են վարդագույն կակադուն և կորելան։ Ամենամեծը սև կակադուն է, որի մարմնի երկարությունը մինչև 80 սմ է։ Կորելան ընտանի թութակների մեջ տարածվածությամբ երկրորդն է ալիքավոր թութակից հետո։
Արծվաթութակների ընտանիք
Որոշ հետազոտողներ առանձնացնում են նաև արծվաթութակների ընտանիքը, որն ընդգրկում է 4 տեսակի թութակ՝ արծվաթութակ, սեյշելյան թութակ, սև թութակ կամ փոքր վազա-թութակ և մեծ վազա-թութակ։
Գրականություն
Կատեգորիա:Թութակակերպեր
Նորվեգական գրականություն
Նորվեգական գրականություն, նորվեգերենով կամ նորվեգական գրողների կողմից գրված գրականությունն է։ Նորվեգական գրականության պատմությունը գալիս է հեթանոսական էդիական և սկալդիական պոեզիայի ժամանակներից (9-10-րդ դարեր)։ Նորվեգական գրականության նախաքրիստոնեական ամենակարևոր հուշարձաններից են համարվում քարերի վրա արված ռունական արձանագրությունները, որոնք օգտագործվել են հեթանոսական պաշտամունքների ժամանակ։ Սկանդինավյան հնագույն գրական հուշարձաններն են «Կրտսեր Էդդա» և «Ավագ Էդդա», որոնք հավասարապես կապ ունեն նորվեգական, իսլանդական և դանիական գրականության հետ ։
14-19-րդ դարերում ընկած ժամանակահատվածը Նորվեգիայի գրականության մեջ այսպես կոչվող մութ ժամանակաշրջան էր։ Նորվեգիայում ծնված գրողները (օրինակ՝ Լյուդվիգ Հոլբերտը) իրենց ներդրումը ունեցան Դանիայի և այլ դաշնակից երկրների գրականության մեջ։ 19-րդ դարի սկզբին ազգայնամոլության ի հայտ գալու և անկախության համար պայքարի հետ մեկտեղ նորվեգական գրականության մեջ բացվեց նոր ժամանակաշրջան։ Թատերագիր Հենրիկ Վերգելանն համարվում է այդ ժամանակաշրջանի ամենանշանակալի մարդկանցից մեկը, իսկ Հենրիկ Իբսենի աշխատանքները Նորվեգիայի գրականությանը հնարավորություն տվեցին պատվավոր տեղ գրավել արևմտա-եվրոպական գրականության մեջ։ 20-րդ դարում դարում Նորվեգիայի գրականության ամենանշանավոր ներկայացուցիչներ՝ Կնուտ Գամսունը և Սիգրիդ Ունսետը դարձել են նոբելյան մրցանակիրներ։
Պատմություն
Նորվեգական գրականության շատ գծեր վերականգնվել են հին իսլանդական գրականության տվյալներով։ Այդ գրականությունն ստեղծել են Նորվեգիայից գաղթածները, որոնք զարգացրել են բանավոր ժողովրդական ստեղծագործության՝ Իսլանդիա բերած ավանդույթները։
18-րդ դարի նորվեգական գրականության վերելքը կապված է ազգային–հայրենասիրական տրամադրությունների ուժեղացման հետ։ Նորվեգացի գրողներ Լ․ Հոլբերգը (1684– 1754), Յո․ Ն․ Բրունը (1745–1816), Ցո․ Դ․ Վեսսելը (1742–85) հիմնավոր ավանդ են ներդրել դանիական գրականության զարգացման գործում։ 18-րդ դարի վերջի և 19-րդ դարի սկզբի գրականության մեջ գերիշխում են դրամատուրգիան և քնարերգությունը։ Նորվեգիան Դանիայից անջատելու համար մղվող պայքարի շրջանը և ունիան Շվեդիայի հետ (1814) նախ արտացոլվեցին–հրապարակախոսության ու քնարերգության մեջ։ 1830-ական թվականների գրական կյանքի կենտրոնում բանաստեղծ և դրամատուրգ Հ․ Ա․ Վերգելանն էր (1808–1845)՝ արմատական–ազատագրական ուղղության ղեկավարը։
Սոցիալական խնդիրներն առավել սուր են Ա․ Հիելլանի (1849–1906) և Ք․ Էլստեր Ավագի (1841–1881) գործերում։ 80-ական թվականներին շատ գրողներ զգալի տեղ են հատկացրել այսպես կոչված բիոլոգիզմին, որը զուգակցվել է ծայրահեղ ինդիվիդուալիզմի հետ (Հ. Ցեգեր (1854–1910), Ցո․ Դ․ Հանսեն (1854–1895))։ 80-ական թվականների վերջերին և 90-ական թվականների սկզբներին գրականություն մտած գրողների երկերում առաջնային է դառնում իռացիոնալ սկզբունքը (Կ․ Համսուն, 1859–1952)։
1890-ական թվականների սկզբներին տարածվեց իմպրեսիոնիստական բնույթի քնարերգությունը։ Սակայն արդեն 90-ական թվականների վերջերին և 1900-ական թվականների սկզբներին գերիշխում էր ռեալիզմը։
20-րդ դարի ռեալիստական գրականությունը ներառավ սիմվոլիզմի, իմպրեսիոնիզմի, նատուրալիզմի տարրեր։ Սիգրիդ Ունսետի (1882–1949) գլխավոր թեմաներից մեկը կանանց ազատագրության հարցն է։ Տ․ Էրյասետերը (1886–1968) հրատարակեց «Գուդբրանդ Լանգլեյտե» (1913–27) եռերգությունը, որը երիտասարդ մարդու բնավորության ձևավորման պատմությունն է։ Ա․ Հաուկլանը (1873–1933), Կ․ Ուպդալը (1878–1961, «Պար ստվերների թագավորությունում», հ․ 1 – 10, 1911–1924), Յո․ Ֆալկբերգետը (1879–1967), Օ․ Բրոտենը (1881–1939) պատկերել են բանվորական միջավայրի սոցիալական ընդհարումները։
Ծանոթագրություններ
Կատեգորիա:Նորվեգիայի գրականություն
Սպորտն Իսրայելում
Սպորտն Իսրայելում հասարակական մշակույթի կարևոր մասն է կազմում։ Այն ճանաչվում է վարչական մակարդակով՝ սպորտի հարցերով վարչությունը ներառված է Իսրայելի գիտության, մշակույթի և սպորտի նախարարության մեջ ։ Իսրայլական մարզիկների նվաճումների թվում են աշխարհի և մայրցամաքային առաջնություններում հաղթանակները և բասկետբոլի, ձյուդոյի , առագաստային սպորտի և շախմատի  գավաթի առաջնություններում հաղթանակները։ Առաջատար մարզիկների ելույթները ցուցադրվում են իսրայլական կենտրոնական հեռուստաալիքներով ։ Իսրայելը համարվում է հրեական սպորտի միջպետական կենտրոն՝ 1932 թվականից, այսինքն երկու տասնամյակների ընթացքում մինչ Իսրայելի Ազգային Օլիպիական կոմիտեի ՄՕԿ մտնելը, երկրում անց են կացվում «հրեական Օլիմպիական խաղեր»՝ Մակաբիադա ։
Հրեաները և սպորտը
Պատմականորեն հրեական մշակույթում բացասական վերաբերմունք էր առաջացել սպորտային միջոցառումների հանդեպ։ Հրեաները չէին մասնակցում Օլիմպիական և այլ հնագույն սպորտային խաղերին, քանի որ դա կապված էր հեթանոսական աստվածներին նվիրաբերելու հետ։ Սպորտային միջոցառումների հանդեպ բացասական վերաբերմունքը մեծացել է այն բանից հետո, երբ հրեական ժողովուրդը հայտնվել է Սելևկյան հելլենիստական դինաստիայի տիրապետության տակ։ Հռոմեական տիրապետության ժամանակաշրջանում արքա Հերովդեսը Հրեաստանում հիմնել է մի շարք սպորտային մրցարաններ գլադիատորական մարտերի և սպորտային մրցումների համար, սակայն դա չփոխեց հրեաների վերաբերմունքը ։ Սպորտի հանդեպ վերաբերմունքը, որպես հելլենիստական անհեթեթություն, մինչ օրս պահպանվում է ծայրահեղ ուղղափառ հրեաների մի մասի շրջանում։
Սպորտի հանդեպ հրեաների վերաբերմունքը սկսեց փոխվել միջին դարերում։ Մայմոնիդը, մասնավորապես, բարձրաձայնել է նմանատիպ անտիկ տեսակետը այն մասին, որ միայն առողջ մարմինը կարող է լինել առողջ հոգու կացարան։ 20-րդ դարի առաջին կեսին այդ ուսմունքի հետևորդների թվում էր նաև Իսրայելի առաջին գլխավոր աշկենազական ռաբբին՝ Աբրահամ Իցխակ Կուկը ։
18-րդ դարում ժամանակակից սպորտի զարգացման շեմին ի հայտ են եկել հայտնի հրեա մարզիկներ։ Նրանցից ամենահայտնին, ըստ դոկտոր Ուրիել Սիմրիի, Դանիել Մենդոսն էր, ով Պորտուգալիայի քաղաքացի էր և 1792-1795 թվականները Անգլիայի լավագույն բռնցքամարտիկն էր, ում երկրպագուն էր համարվում Ուելսի արքայազնը։ Կանադական հրեա Լուիս Ռուբինշթեյնը ոսկե մեդալ է նվաճել 1890 թվականին գեղասահքի ոչ պաշտոնական աշխարհի առաջնության ժամանակ ։
1898 թվականին դոկտոր Մաքս Նորդաուն Փարիզում ելույթ է ունեցել «մկանների հուդդայականություն» անհրաժեշտության մասին ելույթով (muscle Judaism)։ Նույն թվականին Բեռլինում ստեղծվել է հրեական «Բար Կոխվա» մարմնամարզական ակումբը ։ 1911 թվականից Պաղեստինում և Եվրոպայում զարգացել է Մակկաբիանական շարժումը և ստեղծվում են հրեական սպորտային միություններ և ակումբներ ։
Ծանոթագրություններ
Կատեգորիա:Սպորտն Իսրայելում Կատեգորիա:Սպորտն Ասիայում
Վարդան Վարդանյան
Վարդան Նահապետի Վարդանյան, ՀՀ պետական և քաղաքական գործիչ, «Բարգավաճ Հայաստան» կուսակցության նախագահի տեղակալ։ ՀՀ քաղաքաշինության նախարար (2007-2012)։ ԱԺ 7-րդ գումարման ԲՀԿ խմբակցության պատգամավոր։
Պարգևներ
Ամուսնացած է, ունի երեք երեխա։
Ծանոթագրություններ
Կատեգորիա:1955 ծնունդներ Կատեգորիա:Երևան քաղաքում ծնվածներ Կատեգորիա:ՀՀ քաղաքաշինության նախարարներ Կատեգորիա:Անձինք այբբենական կարգով Կատեգորիա:ՀԱԱՀ շրջանավարտներ Կատեգորիա:ԲՀԿ անդամներ Կատեգորիա:Անանիա Շիրակացու մեդալակիրներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:Հայ պետական գործիչներ
Մաշտոց (4667)
Մաշտոց (4667), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4667 թվի տակ։ Ձեռագիրը գրվել է 15-րդ դարում Ավագտէր գրիչի կողմից [ենթադրաբար] Բոլորաբերդ անապատում (Վայոց ձոր)։ Ստացողը եղել է Տէր Յովհաննէսն, Գուլիկ։ Կազմողն եղել է Իբրիանոս։ Գրված է թղթի վրա, որը ունի 15X12 չափս։ Ձեռագիրը կազմված է 209 թերթից։ Գրված է միասյուն, բոլորգրով։ Ունի լուսանցազարդ մանրանկարներ։ Պահպանակը ունի 2 էջ, գրված է՝ թղթի վրա՝ բոլորգրով, Ճառընտիր։ Կազմը`կաշեպատ տախտակ դրոշմազարդ, աստառը՝ վանդակազարդ կտավ։ Հիշատակարաննե գրչի՝ 61բ, 73ա, 81բ, 200բ, 208ա, կազմողի՝ 200ա (1526 թ.) :
Ծանոթագրություններ
Կատեգորիա:Մատենադարանի ձեռագրեր
Ռիբեյրա դու Ամպարու (Բաիա)
Ռիբեյրա դու Ամպարու (Ribeira do Amparo), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում   ։ Մտնում է Րիբեյրա դու Պոմբալ գավառի կազմի մեջ։ Բնակչությունը կազմում է 13 875 մարդ՝ 2006 թվականի տվյալներով։ Գրավում է 699,342 կմ2 տարածք։ Բնակչության խտությունը՝ 19,8 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ալեքսանդր Վասիլև (այլ կիրառումներ)
Ալեքսանդր Վասիլև անուն-ազգանունը կարող է վերաբերել հետևյալ անձանց.
Պարագվայցիներ
Պարագվայցիներ (paraguayos), ազգ, Պարագվայի հիմնական բնակչությունը (7 միլիոն, 2018 )։
Կազմավորվել է հիմնականում 12-13-րդ դարերում, գուարանի ցեղի հնդկացիների և իսպանացի նվաճողների սերունդների միախառնումից (մարդաբանորեն գլխավորապես մետիսներ են)։
Պարագվայցիների կեսից ավելին երկլեզու են (իսպաներեն և գուարանի)։ Կրոնով կաթոլիկներ են։
Ծանոթագրություններ
Կատեգորիա:Պարագվայցիներ
Տերեխտուշկա
Տերեխտուշկա , գետ Ռուսաստանում, պատկանում է Ալթայի Հանրապետությանը, Ալթա երկրամաս վրա։ Գետը թափվում է Կատուն ավազանի մեջ։ Գետի երկարություն 13 կմ² է։ Ըստ աշխարհագրական տեղեկատվական համակարգի ջրային բաժնի տարածքը Ռուսաստանի Դաշնության կողմից պատրաստված է դաշնային գործակալություն ջրային ռեսուրսների վերաբերյալ։
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Արցախի 7-րդ գումարման Ազգային ժողովի ընտրություններ
2020 թվականի մարտի 31-ին Արցախում անցկացվեցին յոթերորդ գումարման խորհրդարանի ընտրությունները ։ 1991 թվականի անկախությունից հետո սրանք Արցախի Հանրապետությունում անցկացվող խորհրդարանական յոթերորդ ընտրություններն են։
Ընտրողների թիվ
Արցախի ԿԸՀ նախագահ Սրբուհի Արզումանյանի հաղորդած տվյալների համաձայն ընտրողների ընդհանուր թվից՝ 104 350 քաղաքացիներից, 2020 թվականի մարտի 31-ին կայացած խորհրդարանական ընտրություններին մասնակցել է 76 712 մարդ։ Դա կազմում է ընտրողների ընդհանուր թվի 72.7 %-ը ։
Կորոնավիրուս և միջազգային դիտորդներ
Կորոնավիրուսի տարածման սպառնալիքը նկատի ունենալով՝ իշխանությունները ձեռնարկել են կանխարգելիչ միջոցառումներ։ Մասնավորապես՝ հատուկ հեղուկով ախտահանում էին ընտրատեղամասերը, ընտրություններին մասնակցող բոլոր քաղաքացիներին, դիտորդներին, լրագրողներին և ընտրատեղամասերում ներկա գտնվող այլ անձանց բաժանվեցին անհատական բժշկական պաշտպանիչ միջոցներ։